
1 [bookmark: _Toc477942608][bookmark: _Toc22536763][bookmark: _Toc149719733][bookmark: _Toc150430790]Navn, hjemsted og baggrund
1.1 Foreningens navn er F&P Arbejdsgiver.
1.2 F&P Arbejdsgivers hjemsted og værneting er Retten i Lyngby.
1.3 F&P Arbejdsgiver er stiftet som led i forsikrings- og pensionsbranchens udtræden af Finanssektorens Arbejdsgiverforening, CVR-nr. 13 61 05 76 ("FA"), hvor FA's aktiviteter relateret til forsikrings- og pensionsområdet, herunder gældende overenskomster, er overgået til F&P Arbejdsgiver. 
2 [bookmark: _Toc149719734][bookmark: _Toc150430791]Optagelse
2.1 Som medlem af F&P Arbejdsgiver kan optages enhver virksomhed i Danmark, der er medlem af brancheorganisationen F&P, CVR-nr. 11 62 81 84. Endvidere kan som medlem optages udenlandske datterselskabers filialer, agenturer eller repræsentationskontorer i Danmark med tilknytning til forsikrings- og pensionsbranchen. Herefter benævnes alle "medlemsvirksomhed."
2.2 Medlemsvirksomheder, der indgår i en koncern, optages samlet. F&P Arbejdsgivers bestyrelse kan dog vælge at dispensere herfra. 
2.3 F&P Arbejdsgiver kan i særlige tilfælde optage medlemmer af F&P Arbejdsgiver, der ikke er medlem af F&P.
2.4 Herudover kan som medlem af F&P Arbejdsgiver optages enhver branche- og arbejdsgiverorganisation i Danmark med tilknytning til forsikrings- og pensionsbranchen (herefter benævnt "medlemsorganisation").
2.5 Forsikring & Pension, CVR-nr. 11 62 81 84, kan ikke optages som medlemsorganisation. Det samme gælder for tilknyttede selskaber, herunder selskaber F&P sekretariatsbetjener.
3 [bookmark: _Toc149719735][bookmark: _Toc150430792]Formål
3.1 F&P Arbejdsgivers formål er at varetage og bistå med at varetage medlemsvirksomhedernes og medlemsorganisationernes (herefter samlet benævnt "medlemmernes") interesser i alle spørgsmål, der står i forbindelse med medarbejdernes løn- og arbejdsforhold. 
3.2 F&P Arbejdsgiver er omfattet af fondsbeskatningslovens § 1, stk. 1, nr. 3 
3.3 F&P Arbejdsgiver vil: 
a. Virke for gode og sunde arbejdsvilkår og et holdbart lønniveau
b. Samarbejde med andre tilsvarende organisationer til varetagelse af fælles interesser
c. Varetage medlemmernes interesser i spørgsmål om løn- og arbejdsforhold, uddannelse m.v. over for myndigheder i Danmark, herunder lovgivningsmagten, og i EU, samt i forhold til centrale faglige medarbejderorganisationer
d. [bookmark: _Hlk149852225]Yde medlemmerne vejledning og bistand om medarbejderes løn-, arbejds- og uddannelsesforhold og bidrage til, at tvistigheder om sådanne spørgsmål undgås eller bilægges
e. Forhandle om og indgå kollektive overenskomster med centrale faglige medarbejderorganisationer, der er forhandlingsberettigede, og som F&P Arbejdsgiver er forhandlingsberettiget i forhold til
f. Medvirke til og påse de gældende overenskomsters overholdelse
g. Optræde med bindende virkning på medlemmernes vegne i forhandlinger med centrale faglige medarbejderorganisationer og i sager, der er henvist til afgørelse ved voldgift, nævn eller lignende, til Arbejdsretten eller til de almindelige domstole. F&P Arbejdsgivers bestyrelse kan i sager, der har forbindelse med det i pkt. 3.1, angivne formål, og som er henvist til voldgift eller anlagt ved de almindelige domstole, i enkelttilfælde overlade til vedkommende medlem selv at føre sagen, hvis dette ikke strider imod lovgivning og/eller overenskomst
h. Udarbejde lønstatistik m.v. på baggrund af indberetning fra medlemmerne.
4 [bookmark: _Toc149719736][bookmark: _Toc150430793]Udtrædelse
4.1 Medlemskabet kan skriftligt med mindst 6 måneders varsel bringes til ophør ved udgangen af en december måned. Udtrædelse kan hverken varsles eller ske under en arbejdsstandsning. Under konflikt suspenderes afgivne varsler indtil udgangen af den måned, hvori konflikten ophører. For det tilfælde at et medlem har opsagt sit medlemskab af F&P, fortsætter den pågældende virksomhed eller organisation med at være medlem af F&P Arbejdsgiver indtil udløbet af det i pkt. 4.1, 1. punktum, nævnte varsel. 
4.2 Ved fusion eller anden virksomhedsoverdragelse mellem 2 medlemmer bevarer den fortsættende virksomhed sit medlemskab af F&P Arbejdsgiver.
4.3 Et medlem, som kommer under bobehandling i forbindelse med konkurs eller tvangsakkord, udtræder af F&P Arbejdsgiver. Udtrædelsen sker fra den dag, hvor der afsiges konkursdekret eller åbnes forhandlinger om tvangsakkord, medmindre boet efter konkursloven erklærer at ville indtræde i medlemsforholdet.
4.4 [bookmark: _Hlk149713231]Ved andet virksomhedsophør kan udmeldelse kun ske ved skriftlig henvendelse til F&P Arbejdsgiver med mindst tre måneders varsel til et kalenderårs udløb.
4.5 Ved udtrædelsen fortsætter medlemmets forpligtelser i henhold til de på udtrædelsestidspunktet løbende kollektive overenskomster indtil disses ophør. Virksomheden indtræder i dette tilfælde som part i relevante overenskomster i stedet for F&P Arbejdsgiver.
4.6 Udtrædende virksomheder har intet krav på F&P Arbejdsgivers formue.
5 [bookmark: _Toc149719737][bookmark: _Toc150430794]Eksklusion 
5.1 Hvis et medlem har gjort sig skyldig i væsentlige eller gentagne overtrædelser eller omgåelser af bestemmelserne i disse vedtægter eller af overenskomster indgået af F&P Arbejdsgiver med bindende virkning for vedkommende medlem eller – efter bestyrelsens skøn – væsentligt eller gentagne gange har krænket F&P Arbejdsgivers interesser, kan bestyrelsen ekskludere medlemmet og/eller pålægge en bod.
5.2 Hvis bestyrelsen har ekskluderet et medlem, og/eller pålagt et medlem en bod, kan afgørelsen, inden 1 måned efter at denne er meddelt de pågældende medlem, indbringes for den i pkt. 21 nævnte foreningsvoldgift. Hvis medlemsvirksomheden ikke inden den angivne frist har meddelt F&P Arbejdsgiver skriftligt, at medlemmet ønsker sagen indbragt for denne voldgift, er bestyrelsens afgørelse endelig.
5.3 En i medfør af pkt. 5.1 pålagt bod tilfalder F&P Arbejdsgiver.
6 [bookmark: _Toc149719738][bookmark: _Toc150430795]Kontingent og hæftelse
6.1 [bookmark: _Hlk149851860]Alle medlemmer af F&P Arbejdsgiver betaler kontingent. Kontingentet beregnes i forhold til det samlede antal medarbejdere i medlemsvirksomhedens danske del, henholdsvis i en medlemsorganisations virksomhed i Danmark, pr. 1. juni det forudgående år, henholdsvis på optagelsestidspunktet. Generalforsamlingen fastsætter kontingentets størrelse, herunder eventuelt minimumkontingent.
6.2 F&P Arbejdsgiver kan modtage bidrag fra F&P eller andre organisationer til at varetage bredere arbejdsmarkeds- og uddannelsespolitiske interesser indenfor foreningens formål. 
6.3 Medlemmerne hæfter ikke for foreningens forpligtelser.
7 [bookmark: _Toc149719739][bookmark: _Toc150430796]Generalforsamling
7.1 Ordinær generalforsamling afholdes hvert år i juni måned. Bestyrelsen indkalder medlemmerne til generalforsamling ved skriftlig henvendelse til samtlige medlemmer med mindst 14 dages og højst 4 ugers forudgående varsel.
7.2 Dagsordenen for den ordinære generalforsamling, der udsendes sammen med indkaldelsen, skal indeholde følgende punkter:
Bestyrelsens beretning
Forelæggelse af årsregnskab med forslag om godkendelse og meddelelse af decharge til bestyrelse og direktion
Fastsættelse af kontingentets størrelse
Valg af bestyrelsesmedlemmer
Valg af en statsautoriseret revisor
Eventuelle forslag fra bestyrelsen eller medlemmerne
Eventuelt
7.3 Generalforsamlingerne ledes af en af bestyrelsen udpeget dirigent.
7.4 Forslag, der af medlemmerne ønskes behandlet på den ordinære generalforsamling, må med nærmere motivering skriftligt være sekretariatet i hænde 6 uger før generalforsamlingen. Foreningens regnskab skal senest 1 uge før generalforsamlingens afholdelse udsendes til medlemmerne. 
7.5 Ekstraordinær generalforsamling afholdes, når bestyrelsen finder det hensigtsmæssigt eller efter motiveret skriftlig begæring til bestyrelsen af mindst 1/5 af foreningens medlemmer eller af mindst 2 medlemmer, der tilsammen repræsenterer 1/5 af samtlige stemmer, jf. pkt. 7.7. Ekstraordinær generalforsamling afholdes tillige, 1) når mindst 2 bestyrelsesmedlemmer kræver en beslutning om godkendelse, henholdsvis opsigelse af en hovedaftale, overenskomst eller aftale om løn- og arbejdsforhold, jf. pkt. 14-15, forelagt generalforsamlingen til godkendelse, jf. pkt. 8.4, og 2) når mindst 2 bestyrelsesmedlemmer kræver en beslutning om varsling, henholdsvis ikke-varsling af konflikt, jf. pkt. 16, forelagt generalforsamlingen til godkendelse. 
7.6 Indkaldelse til en ekstraordinær generalforsamling sker på samme måde og med samme varsel som ved den ordinære generalforsamling. Bestyrelsen kan dog i særlige tilfælde indkalde med kortere varsel. Når afholdelse af ekstraordinær generalforsamling begæres af andre end bestyrelsen, skal bestyrelsen senest 2 uger efter begæringens modtagelse udsende indkaldelse med angivelse af dagsorden. Forslag, der af medlemmer ønskes behandlet på den ekstraordinære generalforsamling, må med nærmere skriftlig motivering være sekretariatet i hænde tids nok til, at forslaget kan medtages i indkaldelsen til den ekstraordinære generalforsamling. Hvis indkaldelsen til den ekstraordinære generalforsamling er udsendt med meget kort frist, jf. pkt. 7.6, 3. punktum, skal forslag fra medlemmerne være sekretariatet i hænde i så god tid, at forslaget med rimelighed kan behandles. 
7.7 [bookmark: _Hlk149713824]Hver medlemsvirksomhed har 1 stemme og yderligere 1 stemme for hver fulde 20 medarbejdere pr. senest forudgående 1. juni, henholdsvis på optagelsestidspunktet, jf. pkt. 6.1. Tilsvarende har en medlemsorganisation 1 stemme og yderligere 1 stemme for hver fulde 20 medarbejdere ansat i denne organisations medlemsvirksomheder pr. senest forudgående 1. juni, henholdsvis på optagelsestidspunktet. Medlemmerne kan på generalforsamlingen, mod skriftlig fuldmagt, lade sig repræsentere af et andet medlems repræsentant eller af F&P Arbejdsgivers ledelse. 
7.8 Til beslutning om ændring i vedtægterne og om foreningens opløsning kræves, at mindst 3/4 af de afgivne stemmer er for forslaget, jf. pkt. 22. Ved afstemning i øvrigt træffes beslutninger ved almindelig stemmeflerhed, medmindre andet er foreskrevet i denne vedtægt. Ved stemmelighed bortfalder forslaget.
7.9 Både ordinære og ekstraordinære generalforsamlinger kan efter bestyrelsens beslutning afholdes som delvis eller fuldstændig elektronisk generalforsamling, idet indkaldelse og afvikling af generalforsamlingen i så fald skal ske under iagttagelse af samme krav, som gælder for kapitalselskaber, jfr. Selskabslovens § 47.
8 [bookmark: _Toc149719740][bookmark: _Toc150430797]Bestyrelsen
8.1 Bestyrelsen består af 4-6 medlemmer og vælges på generalforsamlingen for 2 år ad gangen, jf. dog pkt. 23.2. Halvdelen i ulige år og halvdelen i lige år. Bestyrelsen udpeges så der tilstræbes repræsentativitet blandt F&P Arbejdsgivers medlemskreds, og valgbare som bestyrelsesmedlemmer er personer på direktionsniveau eller i medlemmets øverste ledelse. Generalforsamlingen kan i særlige tilfælde dispensere fra valgbarhedskravet.
8.2 Bestyrelsens formand og eventuelt en næstformand vælges af bestyrelsen blandt bestyrelsens medlemmer. En eventuel næstformand fungerer i tilfælde af formandens midlertidige fravær, i formandens sted. I tilfælde af varigt forfald udpeger bestyrelsen - evt. efter bestyrelsen på ny er sammensat - en ny formand.
8.3 Bestyrelsesmøde indkaldes, så ofte formanden skønner det nødvendigt, eller når 2 bestyrelsesmedlemmer fremsætter ønske herom.
8.4 Bestyrelsen er beslutningsdygtig, når mindst halvdelen af dens medlemmer er til stede. Hvert bestyrelsesmedlem har 1 stemme. Beslutninger træffes ved simpel stemmeflerhed. I tilfælde af stemmelighed gør formandens stemme udslaget. Beslutning om indgåelse, henholdsvis opsigelse af hovedaftaler, overenskomster eller andre aftaler om løn- og arbejdsforhold, jf. pkt. 14-15, og beslutning om varsling, henholdsvis ikke-varsling af konflikt, jf. pkt. 16, kræver dog, at flertallet af bestyrelsesmedlemmer stemmer for beslutningen. Før bestyrelsen træffer beslutning i relation til pkt. 14-16 skal alle bestyrelsesmedlemmer have mulighed for at udtale sig. Hvis et bestyrelsesmedlem i den situation er forhindret, kan bestyrelsesmedlemmet vælge at lade sig repræsentere ved en stedfortræder. Sådanne beslutninger i relation til pkt. 14-16 kan af mindst 2 bestyrelsesmedlemmer kræves forelagt generalforsamlingen til godkendelse, jf. pkt. 7.5. Krav herom har i begge situationer opsættende virkning, indtil generalforsamlingen har forholdt sig til forslaget/godkendelsen.
8.5 Der føres protokol over forhandlingerne i bestyrelsen, som godkendes af de bestyrelsesmedlemmer, der har været til stede på mødet.
8.6 Bestyrelsen har kompetence og mandat til, på vegne af den samlede medlemskreds, at agere som stående forhandlingsudvalg under overenskomstforhandlinger og overenskomstfornyelser.
8.7 Bestyrelsen indgår og opsiger hovedaftaler og overenskomster mellem F&P Arbejdsgiver og de centrale faglige organisationer, jf. pkt. 14-15 og beslutter konflikt, jf. pkt. 16.1.
8.8 Bestyrelsen træffer beslutning om godkendelse af budget for det kommende regnskabsår og regnskab for det forløbne regnskabsår.
9 [bookmark: _Toc149719741][bookmark: _Toc150430798]Vederlagsforhold
9.1 Hvervet som bestyrelsesmedlem og som medlem af forhandlingsudvalget er ulønnet. 
10 [bookmark: _Toc149719742][bookmark: _Toc150430799]Sekretariatet 
10.1 F&P varetager sekretariatsfunktionen for F&P Arbejdsgiver, herunder stiller medarbejdere og direktør til rådighed. Personale og direktør kan ansættes direkte i F&P Arbejdsgiver eller i F&P, men i begge tilfælde påhviler alle medarbejderforhold F&P. 
10.2 Ansættelse og afskedigelse af F&P Arbejdsgivers direktør kan alene ske af F&P’s adm. direktør og i forståelse med F&P Arbejdsgivers formand.
11 [bookmark: _Toc149719743][bookmark: _Toc150430800]Tegningsregel
11.1 Foreningen tegnes af bestyrelsens formand i forening med et andet bestyrelsesmedlem eller direktøren. Ved formandens forfald tegnes foreningen af 2 bestyrelsesmedlemmer i forening.
12 [bookmark: _Toc149719744][bookmark: _Toc150430801]Regnskab og revision
12.1 Regnskabsåret er kalenderåret.
12.2 Foreningens regnskaber skal revideres af en af generalforsamlingen valgt, statsautoriseret revisor.
13 [bookmark: _Toc149719745][bookmark: _Toc150430802]Indgåelse af decentrale overenskomster, mv.
13.1 Hovedaftaler, overenskomster og aftaler om løn- og arbejdsforhold i øvrigt kan kun afsluttes af eller gennem foreningen og ikke af enkelte medlemmer eller grupper af medlemmer. Dette gælder dog ikke for medlemsorganisationer. Herudover kan medlemmerne, når det er hjemlet i hovedaftale, indgå virksomheds-/koncernoverenskomster, særoverenskomster eller lokale lønaftaler.
14 [bookmark: _Toc149719746][bookmark: _Toc150430803]Indgåelse af hovedaftaler og centrale overenskomster
14.1 Hovedaftaler samt tillæg og ændringer til disse samt overenskomster og aftaler om løn- og arbejdsforhold mellem F&P Arbejdsgiver og centrale faglige medarbejderorganisationer indgås med bindende virkning af bestyrelsen efter iagttagelse af bestemmelserne i pkt. 8.4.
15 [bookmark: _Toc149719747][bookmark: _Toc150430804]Opsigelse af overenskomster
15.1 F&P Arbejdsgivers bestyrelse kan, når det skønnes nødvendigt - efter iagttagelse af bestemmelserne i pkt. 8.4 - opsige overenskomster og aftaler indgået mellem F&P Arbejdsgiver og centrale faglige medarbejderorganisationer, jf. pkt. 14.
16 [bookmark: _Toc149719748][bookmark: _Toc150430805]Konflikt
16.1 Beslutning om konflikt og dennes omfang træffes med bindende virkning af bestyrelsen efter iagttagelse af bestemmelserne i pkt. 8.4.
16.2 I tilfælde af konflikt mellem et medlem og dets medarbejdere, respektive disses centrale faglige medarbejderorganisation, forpligter F&P Arbejdsgivers andre medlemmer sig til at ville støtte og bistå vedkommende medlem i videst muligt omfang, herunder at ville deltage i modforholdsregler, som F&P Arbejdsgivers bestyrelse – under iagttagelse af bestemmelserne i pkt. 8.4 - måtte vedtage at iværksætte.
16.3 Enhver arbejdsstandsning hos et medlem skal omgående indberettes til F&P Arbejdsgiver. Fortegnelse over de i arbejdsstandsningen deltagende medarbejdere med angivelse af disses navn, stilling og afdeling samt af det antal timer, hver medarbejder har deltaget i arbejdsstandsningen, skal hurtigst muligt fremsendes til F&P Arbejdsgiver.
16.4 Samtlige medlemmer er – for så vidt bestyrelsen udsender meddelelse herom – forpligtet til ikke at antage personer fra de medlemmer, hos hvilke arbejdsstandsning finder sted, forinden arbejdsstandsningen er ophørt.
17 [bookmark: _Toc149719749][bookmark: _Toc150430806]Loyalitetspligt
17.1 Det påhviler medlemmerne loyalt at overholde indgåede overenskomster og aftaler samt afgørelser truffet af kompetente organer, såvel i forholdet til medarbejderne som i forholdet til F&P Arbejdsgivers øvrige medlemmer.
18 [bookmark: _Toc149719750][bookmark: _Toc150430807]Indberetningspligt
18.1 Enhver væsentlig tvist mellem et medlem og medarbejdere hos dette om løn- og arbejdsforhold skal straks indberettes til F&P Arbejdsgivers sekretariat. Medlemmerne kan fordre F&P Arbejdsgivers bistand til mellemværendets ordning jf. pkt. 3.2.
18.2 Hvis en tvist overtages af vedkommende medarbejders centrale faglige medarbejderorganisation, skal sagen uopholdeligt skriftligt fremsendes til F&P Arbejdsgiver. F&P Arbejdsgiver behandler sagen på medlemmets vegne, jf. pkt. 3.2, og repræsenterer medlemmet i ethvert kollektivt arbejdsretligt anliggende, medmindre bestyrelsen træffer anden beslutning herom.
18.3 Hvis et medlem får henvendelse fra en forhandlingsberettiget central faglig medarbejderorganisation om spørgsmål, der naturligt henhører under F&P Arbejdsgivers område, orienteres F&P Arbejdsgiver herom. F&P Arbejdsgiver træffer herefter beslutning om sagens videre behandling.
19 [bookmark: _Toc149719751][bookmark: _Toc150430808]Diskretionspligt
19.1 Medlemmerne må ikke give uvedkommende underretning om F&P Arbejdsgivers interne forhold eller referere meddelelser, der efter deres indhold ikke er beregnet til videregivelse til tredjemand. 
20 [bookmark: _Toc149719752][bookmark: _Toc150430809]Oplysningspligt
20.1 Medlemmerne er forpligtet til at meddele oplysninger, der har betydning for kontingent- og stemmeberegningen til F&P Arbejdsgiver. 
20.2	Til brug for F&P Arbejdsgivers bistand til medlemmerne, herunder sagsbehandling, administrative og statistiske arbejde, samt indberetning til Dan marks Statistik på medlemmernes vegne, skal medlemmer, som er forpligtet til at indberette løn- og fraværsoplysninger til Danmarks Statistik, indberette oplysninger om medarbejderes løn-, arbejds- og uddannelsesforhold, samt øvrige ansættelsesrelaterede oplysninger. 
20.3	Indberetning efter pkt. 20.2 skal ske til F&P Arbejdsgiver eller efter instruks fra F&P Arbejdsgiver til en særligt udpeget samarbejdspartner. Instruks skal gives med 6 måneders varsel. 	Comment by Lejla Ajanovic Petersen: Hej Anders 
Det er denne formulering, der er godkendt på GF. 

Men vi har ikke fået punkterne med i bilaget til medlemmerne. Dvs. det er den rette tekst, der er godkendt, men pkt. opstilling mangler. Så spørgsmålet er; what to do. Er det inden for rammerne at tilføje punkterne (altså fordi teksten er jo godkendt), eller skal de have det igen?  
20.4	F&P Arbejdsgiver eller den af F&P Arbejdsgiver særligt udpegede samarbejdspartner sikrer indberetning til Danmarks Statistik til opfyldelse af medlemmernes forpligtelser herom efter lov om Danmarks Statistik og Ligelønsloven. Medlemmernes retlige forpligtelser om indberetning er at anse for opfyldt, når indberetning er sket efter pkt. 20.2.
20.5	Medlemmet har endvidere pligt til at indberette alle uoverensstemmelser (arbejdsstandsninger- og nedlæggelser samt eventuelle krav om overenskomster mv.) med modstående medarbejderorganisationer samt at medvirke til stridighedernes bilæggelse. 
20.6	Der består absolut diskretionspligt for F&P Arbejdsgiver med hensyn til modtagne oplysninger.

21 [bookmark: _Toc149719753][bookmark: _Toc150430810]Foreningsvoldgift
21.1 Tvister, der opstår mellem F&P Arbejdsgiver på den ene side og et medlem på den anden side, kan forelægges for en foreningsvoldgiftsret.
21.2 Voldgiftsretten består af en opmand og 2 voldgiftsmænd, hvoraf F&P Arbejdsgiver vælger den ene voldgiftsmand, og medlemmet vælger den anden voldgiftsmand. Opmanden udpeges af de 2 voldgiftsmænd i fællesskab. Hvis der ikke kan opnås enighed om valg af opmand, udpeges denne af præsidenten for Højesteret.
21.3 Voldgiftsrettens dom er endelig og inappellabel og kan ikke indbringes for de almindelige domstole.
21.4 Eventuel pålagt bod kan inddrives ad rettens vej.
22 [bookmark: _Toc149719754][bookmark: _Toc150430811]Vedtægtsændringer og foreningens opløsning
22.1 Nærværende vedtægter kan ændres på en generalforsamling i henhold til forslag på dagsordenen, hvis mindst 3/4 af de afgivne stemmer er for forslaget, jf. pkt. 7.8.
22.2 Beslutning om foreningens opløsning kan vedtages på en i dette øjemed indkaldt ekstraordinær generalforsamling, hvis mindst 3/4 af de afgivne stemmer er for forslaget.
22.3 Træffes beslutning om opløsning af foreningen på anden måde end ved fusion, nedsætter generalforsamlingen et opløsningsudvalg, der skal forestå aktivernes realisation og midlernes anvendelse i overensstemmelse med en af generalforsamlingen truffen beslutning.
22.4 Såfremt der efter foreningens opløsning måtte være et opløsningsprovenu, fordeles dette provenu pro rata mellem medlemmerne i henhold til størrelsen af det senest opkrævede kontingent. Når opløsningsudvalget har afsluttet sit arbejde, indkaldes til afsluttende generalforsamling, på hvilken opløsningsudvalget aflægger beretning. Foreningen erklæres herefter opløst.

23.1 Disse vedtægter træder i kraft fra F&P Arbejdsgivers stiftelse den 16. november 2023.
23.2 I forbindelse med F&P Arbejdsgivers stiftelse fraviges pkt. 8.1, idet der på den stiftende generalforsamling alene vælges 3-4 bestyrelsesmedlemmer, som vælges  for en 1-årig periode fremfor en 2-årig periode for at sikre en indfasning af pkt. 8.1.  Ved stiftelsen består F&P Arbejdsgivers bestyrelse af repræsentanter fra forsikrings- og pensionsbranchen, som er medlem af FA’s bestyrelse pr. 16. november 2023 . Den fungerende bestyrelse indkalder til ekstraordinær generalforsamling i år 2024, hvor de resterende bestyrelsesmedlemmer vælges i overensstemmelse med pkt. 8.1.
23.3 Det første regnskabsår dækker perioden fra stiftelse til 31. december 2024, jf. pkt. 12.1.

